陳僖儀

陳僖儀係香港女歌手，喺2011年出道，2012年發行咗兩張唱片同埋攞到多個獎項。

2013年4月17號，陳僖儀喺油麻地揸私家車失控撞壆，最後救唔番，終年26歲。

簡介
陳僖儀自細已經跟父母上唱歌班同埋學鋼琴，中學喺協恩中學就讀，喺中學時期佢不斷參加歌唱比賽，亦都係學校劍擊隊同埋合唱團嘅成員，曾經代表學校參加學界劍擊比賽，喺2003至2004年度攞到全港校際女子重劍團體冠軍，2004年更加攞到全港校際女子重劍個人亞軍。之後就讀香港城市大學英語傳意系，2011年正式出道，但係到咗第二年先至正式出唱片，推出第一張唱片《Crazy Love》，當中嘅主打歌《忘川》係由佢本人親自作曲，攞到2012年度十大勁歌金曲女新人金獎同埋2012年度叱咤樂壇生力軍女歌手銅獎。

唱片
2012年03月16日：Crazy Love
2012年12月14日：Let Me Find Love
2013年05月15日：All The Best

香港女歌手
香港城市大學舊生
類:協恩中學舊生
交通意外死者
祖籍新會
皓儀